Jimoh Buraimoh

Chifu Jimoh Buraimoh (akijulikana pia kama Jimoh Adetunji Buraimoh; alizaliwa 1943) ni mchoraji na msanii kutoka Nigeria. 

Chief Buraimoh ni mmoja wa wasanii wenye ushawishi mkubwa walioibuka kutoka kwa warsha za miaka ya 1960 zilizoendeshwa na Ulli Beier na Georgina Beier huko Osogbo, jimbo la Osun, Nigeria. 
 Maisha ya Awali na Elimu 

Jimoh Buraimoh alizaliwa Osogbo, Osun State, Nigeria, mwaka 1943 katika familia ya kifalme ya Kiislam ya mji huo. Alishiriki katika warsha za miaka ya 1960 zilizoendeshwa na Ulli Beier, na pia alikuwa fundi mwanga katika tamthilia za Duro Ladipo.

 Kazi 

Kazi za Jimoh Buraimoh zinachanganya mbinu za kisasa za Magharibi na mitindo ya Yoruba. Anatajwa kuwa mchoraji mkuu wa kwanza barani Africa alipobuni mnamo 1964 sanaa ya kisasa iliyochochewa na utamaduni wa Yoruba wa kuingiza miundo ya shanga kwenye nguo za sherehe na taji za shanga. Mnamo 1972, aliiwakilisha Nigeria katika Maonesho ya Kwanza ya Biashara ya Waafrika wote yaliyofanyika Nairobi, Kenya. Moja ya michoro yake maarufu iliwasilishwa katika World Festival of Black Arts, Festac '77. Alikuwa Mnigeria wa kwanza kutunukiwa uanachama katika Chama cha Dunia cha Wasanii wa Mosaic wa Kisasa.

 Ualimu 

Jimoh Buraimoh pia ni msanii mwalimu mwenye ufanisi. Mnamo 1974, alifundisha katika Haystack Mountain School of Crafts huko Maine. Pia alifundisha katika Chuo Kikuu cha Bloomington na shule nyingine mjini New York, Boston na Los Angeles.

Marejeo

Jamii:wachoraji wa Nigeria
jamii:waliozaliwa 1943
jamii:watu walio hai
jamii:WikiMonthly Edit-a-thon Kilimanjaro